ජ්‍යෙෂ්ඨ පුරවැසියන්ට විශ්‍රාම වැටුප් ලබාගැනීම සඳහා රාජ්‍ය සහ පෞද්ගලික බැංකු මෙන්ම ඔවුන්ට අවශ්‍ය ඖෂධ ලබා ගැනීම සඳහා සියළු ඖෂධසැල් ද විවෘතයි.යුද හමුදා රෝහලේ සායන සඳහා පැමිණෙන රෝගීන්ගේ ඖෂධ ලබා ගැනීම සඳහා ප්‍රාදේශීය මට්ටමින් යුද හමුදා මූලික රෝහල්, ක්ෂේත්‍ර රෝහල් සහ රෝගීන් භාර ගන්නා ස්ථානවල පහසුකම් සලසා තිබෙනවා.මේ අතර, කොරෝනා ආසාදිතයින් සොයා ගැනීමත් සමඟ හුදෙකලා කෙරුණු අකුරණ ප්‍රදේශයේ වෙසෙන ජනතාවට අවශ්‍ය භාණ්ඩ බෙදා හරිනු ලබන්නේ ආරක්ෂක අංශවල මැදිහත්වීමෙන්.එමෙන්ම, බණ්ඩාරගම - අටළුගම ප්‍රදේශය ද තවදුරටත් හුදෙකලා කර පවතිනවා.